section_heading: Probir
paragraph_text: Probir se odnosi na medicinsku pretrage kojima se bolest otkriva u asimptomatskoj fazi. Mogući probirni testovi za karcinom pluća su citopatološka pretraga sputuma, rentgen prsišta i kompjuterizirana tomografija (CT). Programi probira pomoću rentgenske slike ili citopatološke pretrage nisu se pokazali korisnima.<ref> Godišnji probir visokorizičnih skupina (što su osobe u dobi od 55 do 79 godina koji su više od 30&nbsp; godina pušile određeni broj kutija cigareta (engl. pack years), kao i osobe koje su već preboljele karcinom pluća) niskodozažnim CT-om može smanjiti apsolutni rizik od smrtnog ishoda zbog karcinoma pluća za 0.3%, a relativni rizik za 20%.<ref><ref> Međutim, broj lažno pozitivnih slikovnih pretraga je velik, što može dovesti do izvođenja nepotrebnih invazivnih pretraga i prilično povisiti cijenu probira.<ref> Na svaku zaista pozitivnu CT pretragu ima više od 19 lažno pozitivnih.<ref> Osim toga, izlaganje zračenju prilikom ove vrste probira predstavlja također potencijalnu opasnost.<ref>